《太湖诗。销夏湾》
唐代·皮日休

太湖有曲处，其门为两崖。当中数十顷，别如一天池。

号为销夏湾，此名无所私。赤日莫斜照，清风多遥吹。

沙屿扫粉墨，松竹调埙篪。山果红靺鞨，水苔青wK髵。

木阴厚若瓦，岩磴滑如饴。我来此游息，夏景方赫曦。

一坐盘石上，肃肃寒生肌。小艖或可泛，短策或可支。

行惊翠羽起，坐见白莲披。敛袖弄轻浪，解巾敌凉飔.

但有水云见，更馀沙禽知。京洛往来客，暍死缘奔驰。

此中便可老，焉用名利为。

作者简介：皮日休，字袭美，一字逸少，生于公元834至839年间，卒于公元902年以后。曾居住在鹿门山，自号鹿门子，又号间气布衣、醉吟先生。晚唐文学家、散文家，与陆龟蒙齐名，世称“皮陆”。今湖北天门人（《北梦琐言》），汉族。咸通八年（867）进士及第，在唐时历任苏州军事判官（《吴越备史》）、著作佐郎、太常博士、毗陵副使。后参加黄巢起义，或言“陷巢贼中”（《唐才子传》），任翰林学士，起义失败后不知所踪。诗文兼有奇朴二态，且多为同情民间疾苦之作。《新唐书·艺文志》录有《皮日休集》、《皮子》、《皮氏鹿门家钞》多部。